
Obec Rakovec nad Ondavou

VŠEOBECNE  ZÁVÄZNÉ  NARIADENIE
č. 4/2015
o miestnych daniach

a o miestnom poplatku za komunálne odpady a drobné stavebné odpady na území obce Rakovec nad Ondavou

Obec Rakovec nad Ondavou, Obecné zastupiteľstvo v Rakovci nad Ondavou v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami § 2 a súvisiacich ustanovení a § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov 

sa uznieslo na vydaní tohto

všeobecne záväzného nariadenia Obce Rakovec nad Ondavou

§ 1

Úvodné a základné ustanovenia

Základné náležitosti miestnych daní a miestneho poplatku za komunálne odpady a drobné stavebné odpady zákonom sú ustanovené zákonom č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov. 

Obec Rakovec nad Ondavou na svojom území zavádza s účinnosťou od 1.1.2016 tieto miestne dane:

I.     Daň z nehnuteľností

II.    Daň za psa

III.   Daň za užívanie verejného priestranstva

IV.   Daň za predajné automaty

V.    Daň za nevýherné hracie prístroje

Obec Rakovec nad Ondavou na svojom území zavádza s účinnosťou od 1.1.2016:

             VI.  Miestny poplatok za komunálne odpady a drobné stavebné odpady.

Časť I.

Daň z nehnuteľností
§ 2

Predmet úpravy VZN

Predmetom tohto všeobecne záväzného nariadenia je určenie náležitosti miestnej dani z nehnuteľností, ktorá zahŕňa:

a) daň z pozemkov,

b) daň zo stavieb,

c) daň z bytov a z nebytových priestorov v bytovom dome (ďalej len „daň z bytov“).

Daň z pozemkov

§ 3

Hodnoty pozemkov

Správca dane ustanovuje na území obce Rakovec nad Ondavou hodnotu pozemku, ktorou sa pri výpočte základu dane z pozemkov násobí výmera pozemku v m2 za:

a/  ornú pôdu                                                                                 0,3083 €/m2 

b/ chmeľnice, vinice, 

     ovocné sady, trvalé trávne porasty                                           0,0468 €/m2

c/  záhrady                                                                                     1.85     €/m2

d  zastavané plochy a nádvoria, ostatné plochy                            1,85     €/m2

e/  lesné pozemky, na ktorých sú hospodárske lesy,       

     rybníky s chovom rýb a ostatné hospodársky 

    využívané vodné plochy                                                           0,1238  €/m2

f/ stavebné pozemky                                                                    18,58     €/m2
§ 4

Sadzba dane

          Správca dane určuje pre pozemky na území obce Rakovec nad Ondavou ročnú sadzbu dane z pozemkov nasledovne:

a/  orná pôda, chmeľnice, vinice, ovocné sady, trvalé trávne porasty, lesné pozemky, na ktorých sú hospodárske lesy                                                                                                    
                                                                                                           0,40 % zo základu dane,

b/ záhrady, zastavané plochy a nádvoria, ostatné plochy, rybníky s chovom rýb a ostatné hospodárske využívané vodné plochy, stavebné pozemky                                            

                                                                                                            0,25 % zo základu dane

Daň zo stavieb

§ 5

Sadzba dane

Správca dane určuje ročnú sadzbu dane zo stavieb za každý aj začatý m2 zastavanej plochy nasledovne:

a/ stavby na bývanie a drobné stavby s doplnkovou funkciou pre hlavnú stavbu                                                                                                                               0,05 €/m2,

b/ stavby na  pôdohospodársku  produkciu,  skleníky, stavby pre vodné 

    hospodárstvo, stavby  využívané na skladovanie vlastnej  pôdohospodárskej

    produkcie vrátane stavieb na vlastnú administratívu


     0,05 €/m2,                                                                                 

c/ chaty a stavby na individuálnu rekreáciu                                                         0,15 €/m2,

d/ samostatne stojace garáže                                                                                0,20 €/m2,
e/ stavby hromadných garáží                                                                                0,20 €/m2,
f/ stavby hromadných garáži umiestnené pod zemou                                           0,20 €/m2,
g/ priemyselné stavby, stavby slúžiace energetike, stavby slúžiace stavebníctvu, 

   stavby využívané na skladovanie vlastnej produkcie vrátane stavieb

    na vlastnú administratívu                                                                                 0,25 €/m2,              

h/ stavby na ostatné podnikanie  a na zárobkovú činnosť, skladovanie 

  a administratívu súvisiacu s ostatným podnikaním a zárobkovou činnosťou   0,50 €/m2,

g/ ostatné stavby neuvedené v písmenách a) až h)                                               0,15 €/m2,

Daň z bytov

§ 6

Sadzba dane

Správca dane určuje ročnú sadzbu dane z bytov a nebytových priestorov za každý aj začatý m2 podlahovej plochy nasledovne:

a/ za každý aj začatý m2 podlahovej plochy bytu a nebytového priestoru 0,05 € .

Spoločné ustanovenia pre daň z nehnuteľností

§ 7

Oslobodenie od dane a zníženie dane z nehnuteľností

1. Správca dane od dane z pozemkov oslobodzuje:

a/ pozemky vo vlastníctve obce, ktorá je správcom dane

e/ pozemky vo vlastníctve cirkví a náboženských  spoločností registrovaných štátom, ktoré    

    slúžia na vykonávanie náboženských obradov 

b/ pozemky užívané školami a školskými zariadeniami
c/ pozemky vo vlastníctve právnických osôb, ktoré nie sú založené alebo zriadené na podnikanie

d/ pozemky, na ktorých sú cintoríny

2. Podľa miestnych podmienok VZN v obci Rakovec nad Ondavou sa od dane zo stavieb a dane z bytov oslobodzujú tieto stavby, byty  a nebytové priestory:

a/ ktorých vlastníkom je obec, ktorá je správcom dane

b/ stavby a byty slúžiace školám a školským zariadeniam

c/ stavby na bývanie a byty vo vlastníctve fyzických osôb starších ako 70 rokov, ktoré slúžia na ich trvalé bývanie

d/ garáže a nebytové priestory v bytových domoch slúžiace ako garáž vo vlastníctve fyzických osôb starších ako 70 rokov

e/ stavby a byty vo vlastníctve právnických osôb, ktoré nie sú založené alebo zriadené na podnikanie

f/ stavby na 15 rokov od vydania kolaudačného rozhodnutia, ktoré však bolo vydané najneskôr do 31.12.2003

g/ stavby slúžiace na vykonávanie náboženský obradov, vo vlastníctve cirkví a náboženských spoločností registrovaných štátom.

3. Správca dane poskytuje zníženie dane zo stavieb a dane z bytov vo výške:

a/ 50% z daňovej povinnosti na stavby na bývanie a byty vo vlastníctve držiteľov preukazu fyzickej osoby s ťažkým zdravotným postihnutím, ktoré slúžia na ich trvalé bývanie.

Časť II.
Daň za psa

§ 8

Predmet úpravy VZN

Predmetom tohto všeobecne záväzného nariadenia je určenie náležitosti miestnej dani za psa podľa splnomocňovacieho ustanovenia § 29 zákona č. 582/2004 Z.z. správcom dane.

§ 9

Sadzba dane

Správca dane určuje sadzbu dane za jedného psa a kalendárny rok nasledovne: 3,30 EUR za psa.

§ 10

Vznik a zánik daňovej povinnosti

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

Časť III.

Daň za užívanie verejného priestranstva

§ 11
Predmet úpravy VZN

Predmetom tohto všeobecne záväzného nariadenia je určenie náležitosti miestnej dani za užívanie verejného priestranstva podľa splnomocňovacieho ustanovenia § 36 zákona č. 582/2004 Z.z. správcom dane.

§ 12
Vymedzenie predmetu dane

1. Predmetom dane za užívanie verejného priestranstva je osobitné užívanie verejného priestranstva.

2. Verejným priestranstvom na účely tohto VZN sú verejnosti prístupné pozemky vo vlastníctve obce, a to:
a/ všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,

b/ vybudovaný chodník, príp. aj upravená plocha pre chodenie obyvateľov na celom území obce,

c/ všetky neknihované parcely v intraviláne obce, t.j. cesty,

d/ priestranstvo vo vlastníctve obce Rakovec nad Ondavou.
3.  Osobitným  užívaním  verejného  priestranstva  sa podľa tohto VZN rozumie 

a/ umiestnenie zariadenia slúžiaceho na poskytovanie služieb, 

b/ umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií
c/umiestnenie skládky, trvalé parkovanie vozidla mimo stráženého parkoviska a podobne.
§13
Sadzby dane

Sadzbu  dane  za užívanie  verejného priestranstva je 0,67 € za  každý aj  začatý m2  osobitne  užívaného verejného priestranstva a za každý aj začatý deň.  

§ 14
Náležitosti oznamovacej povinnosti

Daňová povinnosť vzniká začatím osobitného  užívania verejného priestranstva a zaniká dňom ukončenia osobitného užívania verejného priestranstva. 

1.  Daňovník je povinný  osobne alebo písomne oznámiť  začatie užívania verejného priestranstva Obecnému úradu v Rakovci nad Ondavou  - a to  pred  začatím  osobitného  užívania  verejného priestranstva, výnimočne v deň,  v ktorom  sa má  realizovať užívanie verejného priestranstva. 

2.   Zánik daňovej povinnosti je daňovník povinný oznámiť Obecnému úradu v Rakovci nad Ondavou do 30 dní od zániku daňovej povinnosti.
§15
Oslobodenie od dane

Od dane za užívanie verejného priestranstva sú oslobodené fyzické a právnické osoby, ktoré užívajú verejné priestranstvo na:

a/ akcie, z ktorých je výťažok v celom rozsahu určený na charitatívne alebo verejno-prospešné účely

b/ kultúrne, športové, cirkevné, environmentálne akcie usporiadané bez vyberania vstupného

c/ akcie, na ktorých sa finančne alebo organizačne podieľa obec.
Časť IV.

Daň za predajné automaty
§ 16
Predmet úpravy VZN

Predmetom tohto všeobecne záväzného nariadenia je určenie náležitosti miestnej dani za predajné automaty podľa splnomocňovacieho ustanovenia § 51 zákona č. 582/2004 Z.z. správcom dane.

§17
Sadzba dane

Sadzba dane je 33,20 € za jeden predajný automat a kalendárny rok.
§18
Vznik a zánik daňovej povinnosti

     Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie.

Na účely výberu dane je daňovník – prevádzkovateľ povinný viesť nasledovnú preukaznú evidenciu ohľadne každého predajného automatu osobitne: 

a/ výrobné číslo predajného automatu,

b/ druh typ a názov predajného automatu,

c/ miesto umiestnenia,

d/ deň začatia prevádzkovania predajného automatu,

e/ deň ukončenia prevádzkovania predajného automatu,

f/ obsah skladby ponúkaného tovaru.

Časť V.

Daň za nevýherné hracie prístroje
§19
Predmet úpravy VZN

Predmetom tohto všeobecne záväzného nariadenia je určenie náležitosti miestnej dani za nevýherné hracie prístroje podľa splnomocňovacieho ustanovenia § 59 zákona č. 582/2004 Z.z. správcom dane.

§20
Sadzba dane

Sadzba dane je 664 € za jeden nevýherný hrací prístroj a kalendárny rok.

                                                           §21
Vznik a zánik daňovej povinnosti

     Daňová povinnosť vzniká prvým dňom kalendárneho mesiaca, v ktorom sa nevýherný hrací prístroj začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie. 

Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:

a/ výrobné číslo nevýherného hracieho prístroja,

b/ druh, typ a názov nevýherného hracieho prístroja ,

c/ miesto prevádzkovania nevýherného hracieho prístroja,

d/ deň začatia prevádzkovania nevýherného hracieho prístroja,

e/ deň ukončenia prevádzkovania nevýherného hracieho prístroja.
Časť VI.

Miestny poplatok za komunálne odpady 

a drobné stavebné odpady

§ 22
Predmet úpravy VZN

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z..

2. Toto všeobecne záväzné nariadenie upravuje:

a) stanovenie sadzieb poplatku v nadväznosti na zavedený zber odpadu a hodnotu koeficientu
b) určenie spôsobu vyrubenia a platenia poplatku

c)    stanovenie podmienok pre vrátenie, zníženie a odpustenie poplatku.

3. Pre účely tohto VZN sa zdaňovacím obdobím poplatku rozumie kalendárny rok.

§23
Správa poplatku
Správcom poplatku je obec Rakovec nad Ondavou, poplatok sa platí za komunálne odpady a drobné stavebné odpady, ktoré vznikajú na území obce, okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu.
Poplatok platí poplatník, ktorým je:

1. fyzická osoba, ktorá má v obci trvalý pobyt, alebo prechodný pobyt, alebo

ktorá je na území obce oprávnená užívať  alebo užíva nehnuteľnosť, 

2.  právnická   osoba,    ktorá    je oprávnená   užívať,    alebo   užíva nehnuteľnosť 

nachádzajúcu sa na území  obce na iný účel ako na podnikanie,

3. podnikateľ, ktorý je oprávnený užívať  alebo užíva nehnuteľnosť 

nachádzajúcu sa na území obce na účel podnikania.
§24
Vyrubenie a určenie poplatku

Správca poplatku vyrubí poplatok za komunálne odpady rozhodnutím, pričom vyrubený poplatok je splatný do 15 dní odo dňa nadobudnutia právoplatnosti rozhodnutia.
Poplatok za drobný stavebný odpad platí poplatník v hotovosti, a to po vystavení dokladu na obecnom úrade. Následne bude poplatníkovi vydaný príjmový pokladničný doklad. 

Správca poplatku určuje poplatok na kalendárny rok nasledovne:

‐    fyzické osoby ako súčin sadzby poplatku a počtu kalendárnych dní v roku, počas ktorých má, alebo bude mať  poplatník v meste trvalý, alebo prechodný pobyt, alebo počas ktorých nehnuteľnosť  užíva, alebo je oprávnený užívať 

‐     právnické osoby, alebo podnikateľ pri množstvovom zbere zmesového komunálneho odpadu, ako súčin sadzby za 1 liter odpadu,  objemu nádoby v litroch, počtu zberných nádob, ktoré poplatník užíva a počtu vývozov za rok,  v súlade so zavedeným systémom zberu komunálnych odpadov.

· Pri množstvovom zbere drobného stavebného odpadu ako súčin sadzby dane za 1 kg drobného stavebného odpadu a počtu kilogramov odovzdaného drobného stavebného odpadu bez obsahu škodlivín.
Pri množstevnom zbere drobného stavebného odpadu Obec Rakovec nad Ondavou v prípade záujmu obyvateľov objedná službu zabezpečujúcu nakladanie s drobným stavebným odpadom – veľkokapacitný kontajner, jeho odvoz a zneškodnenie drobného stavebného odpadu od zberovej spoločnosti. Po prevzatí a stanovení hmotnosti drobného stavebného odpadu  sa poplatok vyrubí s úhradou v hotovosti do pokladne obecného úradu.
§ 25
Sadzby poplatku

1. Obec stanovuje pre poplatníka, ktorý je určený v § 23, ods. 2 a 3 /právnické osoby a podnikateľ/ pri množstvovom zbere sadzbu poplatku za komunálne odpady: 

· 110 litrová nádoba .....................0,026 Eur za jeden liter odpadu

· 240 litrová nádoba ...................... 0,014 Eur za jeden liter odpadu

· 1 100 litrová nádoba ................. 0,01  Eur za jeden liter odpadu

2. Obec stanovuje sadzbu poplatku 0,0247 Eur za osobu a kalendárny deň v prípadoch, na ktoré sa nevzťahuje sadzba pre množstvový zber /9,-Eur za kalendárny rok/.

3. Obec stanovuje sadzbu poplatku za drobné stavebné odpady 0,078 Eur za 1 kg drobných stavebných odpadov bez obsahu škodlivín. 
§ 26
Vrátenie poplatku
1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.

2. Podmienky pre vrátenie poplatku alebo jeho pomernej časti sú:

a) poplatník nesmie byť dlžníkom obce

b) musí zaniknúť dôvod spoplatnenia (napr.: zrušenie trvalého resp. prechodného pobytu, zánik práva užívania nehnuteľností a pod.)

§ 27
Zníženie  a odpustenie poplatku

    Obec na základe písomnej žiadosti poplatok zníži alebo odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Rakovec nad Ondavou.

1. Obec poplatok zníži 

a) o 70% pre študentov škôl bývajúcich na internáte pričom hodnovernými dokladmi sú potvrdenie školy o dennej forme štúdia alebo internátu o ubytovaní.

b) o pomernú časť poplatníkovi, ktorý sa zdržiava viac ako 90 kal. dní v roku v mieste svojho pracoviska

             2.     Obec poplatok odpustí

a) poplatníkovi, ktorý preukáže zaplatenie poplatku v mieste svojho prechodného alebo trvalého pobytu.

     Podkladmi pre zníženie alebo odpustenie poplatku môžu byť: pracovná zmluva, potvrdenie od zamestnávateľa, potvrdenie o ubytovaní /nájomná zmluva/, potvrdenie o pobyte v inej krajine, pokladničný doklad o zaplatení poplatku v inej obci/meste, potvrdenie obecného/mestského úradu, čestné prehlásenie rodinného príslušníka, že dotyčný sa dlhodobo nezdržiava v obci Rakovec nad Ondavou, kde má trvalý pobyt.

4.     Ak si v zdaňovacom období poplatník neuplatní nárok na zníženie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady, nárok na zníženie poplatku za toto obdobie zaniká.
Časť VII.

Spoločné  a záverečné  ustanovenia

§ 28
Spôsob vyberania dane a poplatku

Dane a poplatok za komunálne odpady vyrubí správca dane rozhodnutím, pričom vyrubené dane a poplatok sú splatné do 15 dní odo dňa nadobudnutia právoplatnosti rozhodnutia.
Dane a poplatok sa uhrádzajú:

· v hotovosti do pokladne obecného úradu alebo 

· bezhotovostne na účet obce, č. 436 733 3002 / 5600 Prima Banka a.s. Michalovce.

Správca dane určuje sumu dane z nehnuteľnosti, dane za psa, dane za predajné automaty a dane za nevýherné hracie prístroje, ktorú nebude vyrubovať, a to vo výške 1,- €. 

§ 29
Zrušovacie ustanovenie

Týmto Všeobecne záväzným nariadením sa zrušuje VZN obce č. 1/2014.

§ 30
Záverečné ustanovenie

Obecné zastupiteľstvo v Rakovci nad Ondavou sa uznieslo na vydaní tohto VZN na svojom zasadnutí dňa 14.12.2015 uznesením č. 5d   a toto VZN nadobúda účinnosť dňom 01.01.2016.

V Rakovci nad Ondavou,  dňa  25.11.2015






                  MVDr. Peter Olejník

                                                                                                              starosta obce 

Návrh VZN zverejnený na úradnej tabuli a na webovej stránke obce Rakovec nad Ondavou dňa: 25. 11. 2015
Návrh VZN zvesený dňa: 14.12.2015.
VZN zverejnené na úradnej tabuli a na webovej stránke obce Rakovec nad Ondavou dňa: 14.12.2015.
VZN zvesené dňa: 30.12.2015 .
